**Bischitz Johanna Integrált Humán Szolgáltató Központ**

**fecske szolgáltatás**

**Szakmai Programja**

Jóváhagyta:

Budapest Főváros VII. Kerület Erzsébetváros Önkormányzata Képviselő-testülete

Művelődési, Kulturális és Szociális Bizottsága a …/2025. (…..) határozatával

2025.

**Tartalomjegyzék**

[Bevezető 2](#_Toc198543293)

[1. A Humán Szolgáltató FECSKE Szolgálat adatai 2](#_Toc198543294)

[1.1. Személyi feltételek (szervezeti adatok) 3](#_Toc198543295)

[1.2. Tárgyi feltételek 3](#_Toc198543296)

[2. A nyújtott szolgáltatáselem célja, feladata 3](#_Toc198543297)

[2.1. A szolgáltatás működési rendje 4](#_Toc198543298)

[3. Az ellátottak köre 5](#_Toc198543299)

[3.1. A szolgáltatás igénybevételének feltételei 6](#_Toc198543300)

[4. Szolgáltatási díj 6](#_Toc198543301)

[5. A szolgáltatás megszűnésének, megszüntetésének módja 7](#_Toc198543302)

[6. A szolgáltatást igénybe vevő jogai, panaszjog gyakorlása 7](#_Toc198543303)

[7. A szociális szolgáltatást végzők jogai 8](#_Toc198543304)

[8. A más intézményekkel történő együttműködés módja 8](#_Toc198543305)

[9. A szolgáltatásról szóló tájékoztatás módja 9](#_Toc198543306)

[10. Hatálybalépés 9](#_Toc198543307)

**Melléklet:**

Megállapodás 10

**A FECSKE SZOLGÁLTATÁS SZAKMAI PROGRAMJA**

# **Bevezető**

A FECSKE szolgáltatás szakmai programja a Bischitz Johanna Integrált Humán Szolgáltató Központ (továbbiakban: Humán Szolgáltató) szakmai programjának részét képezi.

A FECSKE Szolgálat (továbbiakban: FECSKE) a fogyatékossággal élő személyt ellátó családok esélyegyenlőségét rugalmasan és megbízhatóan segítő otthoni biztonságot garantáló felügyelet, illetve tömegközlekedési eszközzel való kísérés, ha az igénylő egészségi állapota azt megengedi. A szolgáltatás tartalma elsősorban az igénybe vevők saját otthonában történő segítői jelenlét és személyes felügyelet.

A FECSKE a szolgáltatás szakmai segítője által válik biztosítottá.

A KézenFogva Alapítvány évek óta keres olyan önkormányzati partnereket, amelyek kísérleti jelleggel, helyi szinten vezetnék be a FECSKE szolgáltatást az önkormányzat által nyújtott ellátások kiegészítéseként. Budapest Főváros VII. kerület Erzsébetváros Önkormányzat Képviselő-testületének 44/2022. (X. 19.) önkormányzati rendelete a FECSKE szolgáltatást önként vállalt feladatként biztosítja, melyet egyedi szolgáltatásként nyújt a VII. kerületi lakosság számára.

Az Alapítvány és a Humán Szolgáltató között kötött együttműködési megállapodás azzal a szándékkal történt meg, hogy az Alapítvány segítségével Erzsébetvárosban elérhetővé váljon a szolgáltatás támogatva ezzel a fogyatékossággal élő gyermeket/felnőtteket nevelő családok életét.

A szakmai program mellékletét képezi:

* a szolgáltatás megállapodás tervezete.

A szakmai program módosítására az intézmény tevékenységét, működését lényegesen befolyásoló külső-belső körülmények változása esetén kerül sor.

A szakmai program kifüggesztésre kerül az intézmény faliújságjain, továbbá az intézmény honlapján is bárki által elérhető és megismerhető.

# **1. A Humán Szolgáltató FECSKE Szolgálat adatai**

Fenntartó neve: Budapest Főváros VII. kerület Erzsébetváros Önkormányzata

Intézmény neve: Bischitz Johanna Integrált Humán Szolgáltató Központ

Hivatalos rövidítés: Humán Szolgáltató

Székhely: 1072 Budapest, Nyár u. 7.

Székhely telefonszáma: (+36 1) 413 36 31

Központi e-mail cím: [info@bjhuman.hu](mailto:info@bjhuman.hu)

Honlap: [www.bjhuman.hu](http://www.bjhuman.hu)

Intézményi egység neve: FECSKE Szolgálat

Elérhetőség: 1074 Budapest, Dohány u. 22-24. félemelet (bejárat a Síp utca felől)

(+36 1) 342 95 76

[hazisegitseg.bjhuman.hu](http://www.bjhuman.hu)

Ellátási terület: Budapest Főváros VII. kerület közigazgatási területe

# **1.1. Személyi feltételek (szervezeti adatok)**

A FECSKE **1 fő diszpécser, 6 fő FECSKE segítő** kollégával működik, a házi segítségnyújtás szakmai vezetőjének irányítása alatt. A szolgáltatás többletfeladat ellátással történik a már állományban lévő kollégák közreműködésével.

A **diszpécser** a FECSKE elsődleges kapcsolattartó személye a szolgáltatást igénybe vevők és a Humán Szolgáltató között. A szakmai vezető irányítása alatt ő végzi a szolgáltatási igények felvételét és a családok számára a megfelelő szolgáltató kiközvetítését. Felel a szolgáltatás első regisztrációjától, a szolgáltatás teljesüléséig a folyamat koordinációjáért és nyomon követéséért, és a szolgáltatás alatt történt, azzal kapcsolatos beérkezett panasz rögzítéséért.

# **1.2. Tárgyi feltételek**

A szolgáltatás telephelye tömegközlekedéssel jól megközelíthető.

A telephely helyiségeinek berendezése, belső környezete alkalmas az adminisztrációs tevékenységekre, az ellátottak/hozzátartozóik várakozására, fogadására, egyéni beszélgetésre.

Az adminisztrációs munkavégzés irodatechnikai feltételei (számítógép, nyomtató, fénymásoló, zárható iratszekrények) biztosítják az adatvédelmi szabályoknak megfelelő adat és információkezelést.

# **2. A nyújtott szolgáltatás célja, feladata**

A szolgáltatáskiegészíti a szociális alap- és szakosított szolgáltatásokat, elismerve, hogy a fogyatékossággal élő gyermek/családtag gondozása többletenergiát kíván a családtagoktól.

A Humán Szolgáltató által biztosított FECSKE szolgáltatás egy speciális gyermek és felnőtt felügyelet, amelyet fogyatékossággal élő gyermeket és nagykorú személyeket nevelő/gondozó családok számára biztosítunk hozzáértő szakemberek segítségével, a FECSKÉK-kel. A szolgáltatás megbízható, pontos, rugalmas, mindennapokat megkönnyítő.

További szakmai céljai a szolgáltatásnak:

* A fogyatékossággal élő emberek minél tovább családjukban élhessenek, és elkerüljék a kényszerű bentlakásos intézményi elhelyezést;
* Lehetővé váljék a fogyatékossággal élő ember és családja számára a társadalmi életben való minél teljesebb részvétel és aktivitás;
* Olyan életmintákat és hétköznapi életviteli lehetőségeket tegyen elérhetővé, amelyek a társadalomban megszokott életfeltételeknek és életvitelnek a lehető legteljesebb mértékben megfelelnek;
* Segítse a családban történő együttélés feltételeinek javítását, a családtagok ellátó képességének, gazdasági önállóságának fokozását;
* Elősegítse a fogyatékossággal élő személy családtagjának munkaerő-piaci (re)integrációját;
* Segítse a családnak leküzdeni a családtag fogyatékossági állapotából eredő hátrányokat, és ezzel csökkentse terheiket;
* A szolgáltatás működtetésével a közösségekben felértékelődjék az esélyegyenlőség és az esélyek újratermelődésének követelménye;
* Bővüljön a rászoruló személy és családja kapcsolati tőkéje, ami nagymértékben megerősíti önrendelkezésüket.

A szolgáltatás elsődleges feladata a fogyatékossággal élő személyek otthonában történő **személyes felügyelet**, illetve tömegközlekedési eszközzel való **kísérés**, ha az igénylő egészségi állapota azt megengedi.

Kitétel, hogy a szolgáltatás **gondozási feladatokat nem helyettesítő** **otthoni** **felügyelet** a megadott és az igénybe vevőkkel tisztázott időintervallumban.

A kísérés szolgáltatás: A pontból - B pontba, **kizárólag tömegközlekedési eszközzel történő** elkísérés, amennyiben a kísért személy egészségi állapota azt megengedi.

A FECSKE segítő megbízható felügyeletet biztosít a rábízott személy részére, amennyiben ebben az időszakban indokolt, ellátja személyes szükségleteinek kielégítéséhez szükséges gondozási és személyi higiénés feladatokat (étkezés, mozgás-mozgatás, előre itinerezett gyógyszerelés), elfoglaltságot biztosít a számára ismerős tevékenységekkel.

**A szolgáltatás keretében egészségügyi szakellátás, ápolás-gondozás nem biztosítható.**

Az otthoni felügyeleten és tömegközlekedéssel történő kísérésen belüli teendők a következők:

* a személy speciális szükségleteinek alapos megismerése és követése, kellő rugalmasság és az individuális szempontok figyelembevétele,
* személy körüli teendők, szükségletek kielégítésében való segítségnyújtás a szolgáltatás keretei között,
* amennyiben a felügyeleti időben erre szükség van, segítségnyújtás az étkezésben,
* helyzetváltoztatásban való támogatás,
* a felügyeleti idő alatt egészségügyi állapotváltozás felismerése és figyelemmel kísérése, szükséges kezeléshez való hozzáférés segítése,
* a felügyeleti idő alatt higiénés szükségletek kielégítésében támogatás biztosítása (pl.: mosdóhasználat),
* sétával, felolvasással a társadalmi izoláltság enyhítése,
* együttműködés a szülővel/törvényes képviselővel, a szülő/törvényes képviselő által megadott információk alapján,
* szükség szerinti együttműködés a fogyatékossággal élő személy számára szolgáltatást nyújtó egyéb intézményekkel, szakemberekkel, szervezetekkel a szülő/gondozó tudomásával és írásban való hozzájárulásával,
* a szülőt/gondozó tájékoztatása az érintett felügyelete alatti történésekről, állapotáról, illetve egyéb speciális szükségletek felmerüléséről,
* a fogyatékossággal élő személy kísérése lakhelye és más intézmény (iskola, óvoda, napközi) szolgáltató között a mobilitása, valamint a különböző szolgáltatásokhoz való hozzáférése érdekében,
* a kísérés során a FECSKE segítő szakembere a közösségi tömegközlekedési eszközöket veszi igénybe, egyéb szállító szolgáltatást semmilyen módon nem végez.

# **2.1. A szolgáltatás működési rendje**

A szolgáltatás reggel 7.00 - 22.00 óra között vehető igénybe, a hét minden napján.

A diszpécserközpont üzemeltetését a Humán Szolgáltató biztosítja. A diszpécser egyeztetés szerint fogadja az ellátottak hívásait, lemondásait. A FECSKE segítőknek messenger alkalmazással/e-mailben, továbbá a szakmai vezetőnek írásban, e-mailben összegezve továbbítja az időpontot, időintervallumot, a szolgáltatásnyújtáshoz szükséges további adatokat.

Családonként havi maximum **20 óra órakerettel** és maximum **4 óra/alkalom** időintervallumban vehető igénybe a szolgáltatás, igazgatói hatáskörben egyéni méltányosság alapján van mód ennek a keretnek a módosítására.

A FECSKE segítők kéthetente megadják kapacitásaikat és rendelkezésre állásukat a szakmai vezető felé (mikor és hány óra felügyeletet tudnak vállalni) a zökkenőmentes adatszolgáltatás és adatrögzítés, illetve a gyors, rugalmas, átlátható és szükségletközpontú szolgáltatás szervezés érdekében.

A FECSKE havi rendszerességgel tart esetmegbeszéléseket.

A segítő szakember minden látogatás végén **szolgáltatási naplót** tölt ki az elvégzett szolgáltatásról, amiben azt is jelzi, ha valamilyen rendkívüli esemény történt. A szolgáltatási naplót az igénylő/törvényes képviselő és a segítő szakember is aláírja igazolva a szolgáltatás létrejöttét, amelyet a szakmai vezető aláírásával igazol. A szolgáltatás megvalósulásának adatai a pénzügyi elszámolás alapját képezik.

# **3. Az ellátottak köre**

Erzsébetvárosban élő azon családok, amelyben fogyatékossággal élő gyermekeket és/vagy felnőtteket, sajátos nevelési igényű (SNI) gyermekeket, halmozottan súlyosan sérült személyt nevelnek/gondoznak.

A FECSKE igénybevételére jogosult az a **nagykorú** személy, illetve **2-18 év közötti tartósan beteg gyermek**, akit a fent sorolt okokból családja saját otthonában lát el/gondoz.

A szolgáltatást igényelheti:

* látási fogyatékossággal élő,
* hallási fogyatékossággal élő,
* értelmi fogyatékossággal élő,
* autista,
* mozgásszervi fogyatékossággal élő,
* halmozottan fogyatékossággal élő,
* beszédfogyatékossággal élő,
* kromoszóma-rendellenességgel élő személy, illetve az, aki
* a köznevelési törvény értelmében sajátos nevelési igényű gyermeknek minősül.

**Tartósan beteg személy**: akinek esetében a magasabb összegű családi pótlékot miniszteri rendeletben meghatározott súlyosságú betegségre vagy fogyatékosságra tekintettel folyósítják.

A közoktatási törvény szerint **sajátos nevelési igényű gyermek, tanuló**: az a gyermek, tanuló, aki a Szakértői és Rehabilitációs Bizottság szakvéleménye alapján

* testi, érzékszervi, értelmi, beszédfogyatékossággal, autizmussal, több fogyatékosság együttes előfordulása esetén halmozott fogyatékossággal,
* a megismerő funkciók vagy a viselkedés fejlődésének organikus okra vissza nem vezethető tartós és súlyos rendellenességével küzd.

# **3.1. A szolgáltatás igénybevételének feltételei**

Az ellátás igénybevétele önkéntes, az ellátást igénylő, illetve törvényes képviselője kérelmére történik.

Az ellátás megállapításának alapjául szolgál a fogyatékosság fennállását igazoló szakvélemény.

A szolgáltatás megkezdése előtt a szolgáltatásban érintett szereplők fogyatékosságáról, szükségleteiről és igényeiről felvett adatok, a szolgáltatással kapcsolatos preferenciák rögzítésre kerülnek. Az adatokat szükség szerint frissíteni kell, de legalább évente felül kell vizsgálni.

A szolgáltatás igénybevétele esetén felek közötti megállapodás megkötésére kerül sor, mely a szolgáltatás tartalmát a felek kötelezettségeit, jogait és egyéb feltételeket tisztázza. A megállapodás a felek által közösen határozatlan vagy határozott időtartamra köthető, a jogosultságot évente igazolni köteles a szolgáltatást igénybevevő.

**A jogosultsági feltételek, illetve az igénybevétel igazolására alkalmas szakvélemények sora:**

Kiskorú igénybe vevő esetében:

* a Tanulási Képességet Vizsgáló Szakértői és Rehabilitációs Bizottság (TKVSZRB), illetve az Országos Szakértői és Rehabilitációs Bizottság szakértői véleménye,
* a fogyatékosság jellege szerinti szakorvosi lelet,
* olyan személy esetében, akire nézve magasabb összegű családi pótlékot folyósítanak az ellátás megállapítását, illetve folyósítását igazoló határozat vagy más okirat.

Nagykorú igénybe vevő esetében:

* a Tanulási Képességet Vizsgáló Szakértői és Rehabilitációs Bizottság (TKVSZRB), illetve az Országos Szakértői és Rehabilitációs Bizottság szakértői véleménye,
* a fogyatékosságát igazoló szakorvosi lelet,
* fogyatékossági támogatásban, vakok személyi járadékában, illetve magasabb összegű családi pótlékban részesülő személy esetében, az ellátás megállapítását, illetve folyósítását igazoló határozat vagy más okirat,
* az ellátás megállapításának alapjául szolgáló, a fogyatékosság fennállását igazoló szakvélemény.

Ha a szakvélemény(ek) a következő felülvizsgálat (ellenőrző vizsgálat) időpontját, illetve az állapot fennállásának várható idejét tartalmazza, a jogosultság addig az időpontig áll fenn.

# **4. Szolgáltatási díj**

A szolgáltatási díjat Budapest Főváros VII. kerület Erzsébetváros Önkormányzat Képviselő-testületének FECSKE szolgáltatással kapcsolatos 44/2022. (X. 19.) számú rendelete határozza meg. Az ellátást igénybe vevő által fizetendő díj összege konkrét összegben, óradíjban van megállapítva, melyről az ellátást igénylőt a megállapodás megkötésekor tájékoztatni kell.

A szolgáltatási díj havi összegét a FECSKE szolgáltatási napló alapján, a megállapított óradíj és az adott hónapban igénybe vett órák szorzataként egy összegben kell megfizetni.

Az igénybe vevő a szolgáltatási díjat legkésőbb a szolgáltatás teljesítését követő hónap 25. napjáig a Humán Szolgáltató Dózsa György út 70. telephelyén személyesen vagy a megadott számlaszámára való átutalással köteles megfizetni.

# **5. A** **szolgáltatás megszűnésének, megszüntetésének módja**

A FECSKE igénybe vevővel kötött megállapodás megszűnik

* az intézmény jogutód nélküli megszűnésével,
* a szolgáltatást igénybe vevő halálával,
* határozott idejű megállapodás esetén a megjelölt időtartam lejártával,
* közös megegyezéssel.

A szolgáltatást igénybe vevő, illetve törvényes képviselője a megállapodás felmondását írásban, indokolás nélkül kezdeményezheti.

A szakmai vezető a megállapodást felmondással, írásban megszünteti, ha:

* + a szolgáltatást igénybe vevő részéről a jogosultság feltételei nem állnak fenn,
  + a szolgáltatást igénybe vevő a megállapodásban nem rögzített szolgáltatásokat végeztet,
  + a szolgáltatást igénybe vevő veszélyezteti a szolgáltató munkatársának egészségét és testi épségét,
  + a szolgáltatást igénybe vevő elköltözik az ellátási területről,
  + igénybe vett felügyeleti óra szolgáltatási díjfizetés határidőn túli elmaradása (az igénybe vevő a szolgáltatási díjat legkésőbb a szolgáltatás teljesítését követő hónap 25. napjáig köteles megfizetni) esetén.

A megállapodás a Felek megegyezése szerinti időpontban, ennek hiányában 15 nap felmondási idővel szűnik meg, kivéve a fenti felsorolások tekintetében az azonnali megszüntetést, illetve az azonnali felfüggesztést az adott eset kivizsgálása idejére.

A megállapodás megszűnése, vagy megszüntetése esetén a Felek egymással elszámolnak, a fizetendő szolgáltatási díjakra, és az esetleges hátralékaira tekintettel, illetve minden olyan dologra, amely a megállapodás megszűnéséhez, megszüntetéséhez okszerűen kapcsolódik.

# **6.** **A szolgáltatást igénybe vevő jogai, panaszjog gyakorlása**

A szolgáltatást igénybe vevőnek joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. A szolgáltatás biztosítása során az egyenlő bánásmód elvét meg kell tartani. A szolgáltatás az általa biztosított ellátást oly módon végzi, hogy figyelemmel legyen az ellátást igénybe vevőket megillető alkotmányos jogok maradéktalan és teljes körű tiszteletben tartására, különös tekintettel:

* az élethez, emberi méltósághoz,
* a testi épséghez,
* a testi-lelki egészséghez való jogra.

Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.

Az ellátott, a törvényes képviselő, a hozzátartozó, valamint az ellátott jogait és érdekeit képviselő társadalmi szervezet panasszal élhet a szolgáltatás szakmai vezetőjénél, a Humán Szolgáltató igazgatójánál, ha az őt megillető jogok gyakorlásával kapcsolatban vagy a szolgáltatás körülményeit érintően kifogása van vagy sérelem éri.

Az igazgató 15 napon belül köteles a panasztevőt írásban értesíteni a panasz kivizsgálásának eredményéről. Amennyiben az igazgató határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított 8 napon belül a fenntartóhoz fordulhat jogorvoslattal.

# **7.** **A szociális szolgáltatást végzők jogai**

Az intézménnyel közalkalmazotti jogviszonyban álló személyek esetében biztosítani kell, hogy a munkavégzésükhöz kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint biztosítani kell számukra a megfelelő munkavégzési körülményeket.

Az intézmény szakmai feladatot ellátó dolgozója közfeladatot ellátó személynek minősül.

A szociális munkát végző személy védelemre jogosult a vele (intézményével) szemben jogsértő vagy etikátlan bánásmód esetén, védelemért munkáltatójához, illetve annak fenntartójához fordulhat. A feladatot végző személy, a testi épségét veszélyeztető helyzetben kollégáitól, illetve a rendőrségtől kérhet segítséget.

**8.** **A más intézményekkel történő együttműködés módja**

Az intézmény fenntartójával való együttműködés többoldalú, mely kiterjed a szakmai, költségvetési, pénzügyi és gazdasági tevékenységre, e tevékenységek ellenőrzésére. Az együttműködés célja a szakmai feladatellátás, valamint a pénzügyi, gazdasági tevékenységek nyomon követése, a jogszabályok szerinti működés biztosítása, a szakmai program szerinti működés ellenőrzése.

A FECSKE szolgáltatás működtetése során a szolgálat munkatársai folyamatos és szükség szerinti együttműködést alakítanak ki az intézményen belüli és kívüli szakmai szereplőkkel, szervezetekkel annak érdekében, hogy a fogyatékossággal élő személyek és családjaik számára biztonságos, személyre szabott és rugalmas segítségnyújtás valósuljon meg.

Kapcsolattartó partnerek és együttműködő szakemberek:

* **családsegítés és gyermekjóléti szolgáltatás**, különösen a család szociális helyzetének feltérképezése, támogatási lehetőségek biztosítása, valamint esetleges krízishelyzetek kezelése céljából;
* **nevelési tanácsadók, gyógypedagógusok, fejlesztőpedagógusok**, akik segítenek a fogyatékossággal élő személy fejlesztésében, illetve az egyéni szükségletek megértésében;
* **háziorvosok, gyermekorvosok, szakorvosok (pl. neurológus, pszichiáter)** – az igénybe vevő egészségi állapotának pontos ismerete érdekében, különösen, ha az ellátott kísérése tömegközlekedési eszközön történik;
* **oktatási-nevelési intézmények** (óvodák, iskolák, speciális iskolák) – a gyermekek iskolába kísérése, a napirendhez való igazodás és a pedagógusokkal való információcsere biztosítása érdekében;
* **szociális ügyintézők és gyámhivatal**, ha az ellátott gondnokság alatt áll, vagy a család jogi, szociális ügyintézésében segítség szükséges;
* **civil szervezetek, érdekvédelmi egyesületek** (pl. fogyatékos személyeket segítő alapítványok), amelyek támogató programokat, eszközöket vagy plusz szolgáltatásokat biztosíthatnak;
* **szállító szolgáltatók** vagy **mozgáskorlátozottak szállítására alkalmas szervezetek**, ha a közlekedéshez ilyen támogatás szükséges.

A kapcsolattartás gyakorisága az igénybe vevő ellátási szükségletétől, egészségi állapotától, valamint a felmerülő helyzetek jellegétől függően alakul. Az együttműködés formái a telefonon történő egyeztetés, személyes és elektronikus úton történő kapcsolattartás, konzultáció, esetmegbeszélések.

**9.** **A szolgáltatásról szóló tájékoztatás módja**

* Szóróanyagok, plakátok
* Erzsébetváros újság
* a Humán Szolgáltató honlapja – [www.bjhuman.hu](http://www.bjhuman.hu)
* a Humán Szolgáltató facebook oldala - [www.facebook.com/bjhuman](http://www.facebook.com/bjhuman)
* az Önkormányzat honlapja – [www.erzsebetvaros.hu](http://www.erzsebetvaros.hu)

# **10. Hatálybalépés**

Jelen szakmai program 2025. …………….... napjával lép hatályba és visszavonásig érvényes.

Jelen szakmai programot Budapest Főváros VII. Kerület Erzsébetváros Önkormányzata Képviselő-testülete Művelődési, Kulturális és Szociális Bizottsága a Képviselő-testület által átruházott hatáskörben hagyta jóvá.

Budapest, 2025.

Farkas Tünde

igazgató

Melléklet

**Megállapodás**

FECSKE szolgáltatás biztosítására

amely létrejött egyrészről a Bischitz Johanna Integrált Humán Szolgáltató Központ (továbbiakban: Humán Szolgáltató) képviseletében **Farkas Tünde igazgató**, mint szociális szolgáltatást nyújtó, másrészről

1. **mint ellátást igénybe vevő** (továbbiakban: ellátott)

Név: …………………………………………………………………………………

Születési neve: ………………………………………………………………………

Anyja neve: …………………………………………………………………………

Születési helye, időpontja: ………………………………………………………….

Lakóhelye: ………………………………………………………………………….

Tartózkodási helye: …………………………………………………………………

TAJ szám: ……………………………………………………………………………

Telefonszám: ………………………………………………………………………..

E-mail: ………………………………………………………………………………

1. **mint az ellátást igénybe vevő törvényes képviselője** (továbbiakban: törvényes képviselő)

Név: …………………………………………………………………………………

Születési neve: ………………………………………………………………………

Anyja neve: …………………………………………………………………………

Születési helye, időpontja: ………………………………………………………….

Lakóhelye: ………………………………………………………………………….

Tartózkodási helye: …………………………………………………………………

TAJ szám: ……………………………………………………………………………

Telefonszám: ………………………………………………………………………..

E-mail: ………………………………………………………………………………

szociális szolgáltatást igénybe vevő között a mai napon az alábbiak szerint:

**1. A szolgáltatás időtartama:** határozatlan időtartamú határozott időtartamú

A szolgáltatás igénybevételének kezdő időpontja: ................... év ............................ hó ......... nap

A szolgáltatás igénybevételének befejező időpontja: (határozott időtartamú ellátás esetén)

……………év.................................. hó .......... nap

A megállapodás a Felek által közösen meghatározott időszakra szól, melynek során a jogosultságok további fennállását a szolgáltatást igénybe vevő évente igazolni köteles.

1. **A nyújtott szolgáltatás tartalma**

A Humán Szolgáltató vállalja, hogy jelen megállapodás alapján családonként havi maximálisan **20 óra/hónap** (mely három hónap átlagában valóban nem lehet több mint havi 20 óra) **időkeretben** és maximum **4 óra/alkalom időintervallumban**, a megállapított szolgáltatási díj ellenében személyi segítő szolgáltatást (felügyelet, kísérés, ha az igénylő egészségi állapota azt megengedi) nyújt az igénybe vevő személyt otthonukban nevelő család részére.

Igazgatói hatáskörben egyéni méltányosság alapján van mód ennek a keretnek a módosítására.

1. **A szolgáltatás jellege:**

* otthoni felügyelet,
* tömegközlekedési eszközzel történő kísérés.

1. **A szolgáltatás konkrét tartalma (a FECSKE segítő által konkrétan végzett tevékenység leírása:**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. A szerződéses időkereten belül a Humán Szolgáltató dönt az ellátott, illetve törvényes képviselője igénybejelentése alapján a szolgáltatásnyújtás teljesítési óraszámáról.

A szolgáltató nyilvántartja a havi szinten felhasználható időkeretet, és arról az ellátottat/törvényes képviselőt értesíti.

A megállapodás megkötésével egyidejűleg kitöltésre kerül az **Adatfelvételi és személyi nyilvántartó lap,** mely tartalmazza a szolgáltatás jogcímét, az ellátott és/vagy a törvényes képviselő és a háztartásában fogyatékossággal élő, illetve sajátos nevelési igényű személyek és kiskorú testvéreik adatait, a szolgáltatás nyújtásának időpontját és helyszínét.

1. **Szolgáltatási díj**

A szolgáltatási díjat Budapest Főváros VII. kerület Erzsébetváros Önkormányzat Képviselő-testületének FECSKE szolgáltatással kapcsolatos 44/2022. (X. 19.) számú rendelete határozza meg. Az ellátást igénybe vevő által fizetendő díj összege konkrét összegben, óradíjban van megállapítva, melyről az ellátást igénylőt a megállapodás megkötésekor tájékoztatni kell.

A szolgáltatási díj havi összegét a FECSKE szolgáltatási napló alapján, a megállapított óradíj és az adott hónapban igénybe vett órák szorzataként egy összegben kell megfizetni.

Az igénybe vevő a szolgáltatási díjat legkésőbb a szolgáltatás teljesítését követő hónap 25. napjáig a Humán Szolgáltató Dózsa György út 70. telephelyén személyesen vagy a megadott számlaszámára való átutalással köteles megfizetni.

1. **A szolgáltatás jogosultsági feltételei**

Az ellátás megállapításának alapjául szolgál a fogyatékosság fennállását igazoló szakvélemény.

A vizsgálat eredménye (*a megfelelő rész aláhúzandó*):

* a tanulási képességet vizsgáló szakértői és rehabilitációs bizottság, illetve az országos szakértői és rehabilitációs tevékenységet végző bizottság szakértői véleménye,
* a fogyatékosság jellege szerinti szakorvosi lelet,
* fogyatékossági támogatásban, vakok személyi járadékában, illetve magasabb összegű családi pótlékban részesülő személy esetében az ellátás megállapítását, illetve folyósítását igazoló határozat vagy más okirat,
* az ellátás megállapításának alapjául szolgáló, a fogyatékosság fennállását igazoló szakvélemény.

Ha a szakvélemény(ek) a következő felülvizsgálat (ellenőrző vizsgálat) időpontját, illetve az állapot fennállásának várható idejét tartalmazza, a jogosultság addig az időpontig áll fenn.

1. **A szolgáltatás megszűnésének, megszüntetésének módja**

A FECSKE igénybe vevővel/törvényes képviselővel kötött megállapodás megszűnik

* az intézmény jogutód nélküli megszűnésével,
* a szolgáltatást igénybe vevő halálával,
* határozott idejű megállapodás esetén a megjelölt időtartam lejártával,
* közös megegyezéssel.

A szolgáltatást igénybe vevő, illetve törvényes képviselője a megállapodás felmondását írásban, indokolás nélkül kezdeményezheti.

A szakmai vezető a megállapodást felmondással, írásban megszünteti, ha:

* + a szolgáltatást igénybe vevő részéről a jogosultság feltételei nem állnak fenn,
  + a szolgáltatást igénybe vevő a megállapodásban nem rögzített szolgáltatásokat végeztet,
  + a szolgáltatást igénybe vevő veszélyezteti a szolgáltató munkatársának egészségét és testi épségét,
  + a szolgáltatást igénybe vevő elköltözik az ellátási területről,
  + igénybe vett felügyeleti óra szolgáltatási díjfizetés határidőn túli (az igénybe vevő a szolgáltatási díjat legkésőbb a szolgáltatás teljesítését követő hónap 25. napjáig köteles megfizetni) elmaradása esetén.

A megállapodás a Felek megegyezése szerinti időpontban, ennek hiányában **15 nap felmondási** idővel szűnik meg, kivéve a fenti felsorolások tekintetében az azonnali megszüntetést, illetve az azonnali felfüggesztést az adott eset kivizsgálása idejére.

A megállapodás megszűnése, vagy megszüntetése esetén a Felek egymással elszámolnak, a fizetendő szolgáltatási díjakra, és az esetleges hátralékaira tekintettel, illetve minden olyan dologra, amely a megállapodás megszűnéséhez, megszüntetéséhez okszerűen kapcsolódik.

1. **A szolgáltatást igénybe vevő jogai, panaszjog gyakorlása**

A szolgáltatást igénybe vevőnek joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. A szolgáltatás biztosítása során az egyenlő bánásmód elvét meg kell tartani. A szolgáltatás az általa biztosított ellátást oly módon végzi, hogy figyelemmel legyen az ellátást igénybe vevőket megillető alkotmányos jogok maradéktalan és teljes körű tiszteletben tartására, különös tekintettel:

* az élethez, emberi méltósághoz,
* a testi épséghez,
* a testi-lelki egészséghez való jogra.

Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.

Az ellátott, a törvényes képviselő, a hozzátartozó, valamint az ellátott jogait és érdekeit képviselő társadalmi szervezet panasszal élhet a szolgáltatás szakmai vezetőjénél, a Humán Szolgáltató igazgatójánál, ha az őt megillető jogok gyakorlásával kapcsolatban vagy a szolgáltatás körülményeit érintően kifogása van vagy sérelem éri.

Az igazgató 15 napon belül köteles a panasztevőt írásban értesíteni a panasz kivizsgálásának eredményéről. Amennyiben az igazgató határidőben nem intézkedik, vagy a panasztevő nem ért egyet az intézkedéssel, az intézkedés kézhezvételétől számított 8 napon belül a fenntartóhoz fordulhat jogorvoslattal.

1. **Tájékoztatás**

A szolgáltatást nyújtó az ellátott adatait az információs önrendelkezési jogról és az információszabadságról szóló 2011. évi CXII törvény előírásainak megfelelően kezeli.

Az ellátott/törvényes képviselője tudomásul veszi a Humán Szolgáltató nyilvántartási, és egyéb jogszabályokban meghatározott szakmai dokumentációs kötelezettségét.

Az ellátott/törvényes képviselője a megállapodás aláírásával elismeri, hogy teljeskörű tájékoztatást kapott a FECSKE Szolgálat tartalmáról, a szolgáltatási díj fizetésével kapcsolatos szabályokról, az intézményben vezetett nyilvántartásokról, adatkezelésről és adatvédelemről.

Nyilatkozik, hogy a tájékoztatásban foglaltakat tudomásul veszi és tiszteletben tartja, és hogy az ellátást igénybe vevő jogosultságának feltételeit és a természetes személyazonosító adatait érintő változásokról **15 napon belül** értesíti az intézmény vezetőjét.

1. **Egyéb rendelkezések**

Alulírott ellátott/törvényes képviselő, illetve kötelezett a mai napon a megállapodás egy példányát átvettem, és a benne foglaltakat tudomásul vettem.

Alulírottak a jelen megállapodást elolvasás után, mint akaratukkal mindenben megegyezőt jóváhagyólag írják alá.

Budapest, ........... év ........................... hó ...... nap

...........................………………….. ..……………………………………

ellátott/törvényes képviselő szakmai vezető

……………..…………………….

Farkas Tünde

igazgató

Kapják:

1. Ellátott vagy törvényes képviselője

2. Humán Szolgáltató FECSKE Szolgálat szakmai vezetője